Item vanden gescille dat voir den raide vand stat geweest es tusschen
margrieten stroets in deen zijde en arnde lonijs boer vriede in dande
Alse vanden houden vanden kynde dat de vors arnt en margriete te
samen hebben en dair af zij den vors arnde yesch geldinghe van
dat zij tselve kynt hadde gevuedt en gehouden meer dan hij
sim de ptien vors bijder selver stat raide hier af verenicht en
beslicht inder vueghen als hier na volght Te weten dat de
vors arnt den vors kynde gheven sal hier voir een bedde van
sijnen bedden noch vanden archsten noch vanden besten welck
bedde de voirs mgriete de moeder huen leefdach lanc in
redelich sal gebruyken en besegen moegen en na hue doot
saelt volghen den vors huer beider kynde en dat zij vborgen
sal tselve bedde niet te ontvremden mair dat den vorscr
kynde werden sal int maten als boven Ende dair voir
heeft verantweert jan oeghe teegeldecke E pma Ende
hier op heeft de vors arnt der vors mvgrieten tvoirscr
bedde gelevert dwelc geschat is bij twee gesworen scatters
op drie grypen te xl plc tstuck om datmen hier namaels
te bat weten soude mogen tvoirs kynt totten zijnen vand
vors bedde te hulpen cor borch cock burgingris junii
xiii
Item vander aenspraken die jan van udekem zone wilen jans
gedaen heeft tot everarde vollekens die knape es wouters
van nethen alse van twee solders die de vors everart tege
den vors janne gehuert heeft inden langenbruel gelegen
om coren dair op te leggen en dair de vors everart core
opgeleeght heeft zoe vele als de vors jan voirnempt dat
onlanx de selve solders zijn ingevallen Uuten welcken de
selve jan meynde dat de vors everart hem sculdich zonde
sijn yerst opteleggen zijn scade en last die hij vanden inhallen
vorg gheleden heeft en soude de vorg everart vort